CELEX: 32021D0986
Language: lv
Date: 2021-04-29 00:00:00
Title: Komisijas Lēmums (ES) 2021/986 (2021. gada 29. aprīlis), ar kuru apstiprina Eiropas Atomenerģijas kopienas Apgādes aģentūras lēmumu, ar ko pieņem jaunus Aģentūras noteikumus, ar kuriem nosaka to, kā rūdu, izejmateriālu un īpašu skaldāmo materiālu pieprasījums jāsamēro ar piedāvājumu (izziņots ar dokumenta numuru C(2021) 2893) (Autentisks ir tikai teksts angļu valodā)

18.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 218/1
               
            
         KOMISIJAS LĒMUMS (ES) 2021/986
         (2021. gada 29. aprīlis),
         ar kuru apstiprina Eiropas Atomenerģijas kopienas Apgādes aģentūras lēmumu, ar ko pieņem jaunus Aģentūras noteikumus, ar kuriem nosaka to, kā rūdu, izejmateriālu un īpašu skaldāmo materiālu pieprasījums jāsamēro ar piedāvājumu
         
            
               (izziņots ar dokumenta numuru C(2021) 2893)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu un jo īpaši tā 60. panta sesto daļu,
         tā kā:
         
                     (1)
                  
                  
                     Saskaņā ar Eiropas Atomenerģijas kopienas dibināšanas līguma (“Euratom līgums”) 2. pantu Eiropas Atomenerģijas kopienai jānodrošina, ka rūdu un kodoldegvielu piegādes visiem lietotājiem Kopienā ir regulāras un taisnīgas, šādā nolūkā izmantojot kopēju piegādes politiku, kuras pamatā ir princips, kas paredz vienlīdzīgu piekļuvi piegādes avotiem.
                  
               
                     (2)
                  
                  
                     Šajā nolūkā ar Euratom līguma 52. panta 2. punkta b) apakšpunktu tika izveidota Aģentūra.
                  
               
                     (3)
                  
                  
                     Aģentūras pieņemtie noteikumi, kas jāapstiprina Komisijai, nosaka to, kā pieprasījums jāsamēro ar rūdu, izejmateriālu un īpašu skaldāmo materiālu piedāvājumu.
                  
               
                     (4)
                  
                  
                     Aģentūra, rīkojoties saskaņā ar Euratom līgumu un tās statūtiem, ar 2021. gada 15. janvāra lēmumu pieņēma jaunus noteikumus, lai atjauninātu un aizstātu pašlaik spēkā esošos Aģentūras noteikumus.
                  
               
                     (5)
                  
                  
                     Saskaņā ar Euratom līguma 60. panta sesto daļu Aģentūras noteikumi būtu jāapstiprina Komisijai,
                  
               IR PIEŅĒMUSI ŠO LĒMUMU.
         
            1. pants
            Ar šo tiek apstiprināts Eiropas Atomenerģijas kopienas Apgādes aģentūras 2021. gada 15. janvāra lēmums, ar ko pieņem Aģentūras noteikumus, ar kuriem nosaka to, kā rūdu, izejmateriālu un īpašu skaldāmo materiālu pieprasījums jāsamēro ar piedāvājumu, un atceļ Eiropas Atomenerģijas kopienas Apgādes aģentūras 1960. gada 5. maija noteikumus
         
         
            2. pants
            Šis lēmums stājas spēkā 2021. gada 1. jūlijā.
         
         
            3. pants
            Šis lēmums ir adresēts Eiropas Atomenerģijas kopienas Apgādes aģentūrai. To publicē Eiropas Savienības Oficiālajā Vēstnesī.
         
         
            Briselē, 2021. gada 29. aprīlī
            
               
                  Komisijas vārdā –
               
               
                  Komisijas locekle
               
               Kadri SIMSON